Diari Oficial de la Generalitat Valenciana


Sumari del DOGV 8281, del 25-04-2018 (2018/3957)

RESOLUCIÓ de 19 d'abril de 2018, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeixen, pel sistema de lliure designació, els llocs de treball anunciats en la convocatòria número 1/2018, de 14 de març, de 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8281

Data del DOGV
:   25-04-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/3957


Data del document
:   19-04-2018

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * funcionari

RESOLUCIÓ de 19 d'abril de 2018, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeixen, pel sistema de lliure designació, els llocs de treball anunciats en la convocatòria número 1/2018, de 14 de març, de 2018. [2018/3957]  
Vista la Resolució de 14 de març de 2018, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, de diversos llocs de treball vacants de naturalesa funcionarial en l'Agència de Prevenció i Lluita contra el Frau i la Corrupció de la Comunitat Valenciana. Convocatòria número 1/2018 (DOGV 8258, 21.03.2018).  
Vistos els informes preceptius i vinculants emesos per l'Àrea d'Administració, Gestió Econòmica i Recursos Humans sobre el compliment dels requisits de participació de les persones interessades, per a la provisió corresponent a la Convocatòria número 1/2018, de 14 de març, pel procediment de lliure designació, dels llocs de treball número 1, cap de Gabinet de Relacions Institucionals, Comunicació i Participació; 3, director/a d'Anàlisi i Investigació; 4, director/a de Prevenció, Formació i Documentació; 5, director/a d'Assumptes Jurídics; 11, cap de Servei d'Assumptes Jurídics; i 25, secretari/ària de Direcció, adscrits a l'Agència de Prevenció i Lluita contra el Frau i la Corrupció de la Comunitat Valenciana.  
  
Revisada la documentació presentada per les persones participants en relació als mèrits al·legats i comprovat el compliment dels requisits exigits en la convocatòria.  
En relació amb el lloc de treball número 1. Cap de Gabinet de Relacions Institucionals, Comunicació i Participació, tenint en compte la seua dilatada experiència en llocs de responsabilitat en l'Administració de la Generalitat i l'Administració General de l'Estat, desenvolupant funcions relacionades amb les atribuïdes al Gabinet, la seua formació acadèmica, el domini de l'idioma francès i el nivell alt d'idioma anglès, es considera Emilio Álvarez Salcedo la persona idònia per a l'adjudicació del lloc oferit.  
En relació amb el lloc de treball número 3, director/a d'Anàlisi i Investigació, tenint en compte la seua experiència professional en l'àmbit de l'Advocacia de la Generalitat, desenvolupant funcions directament relacionades amb la representació jurídica de la Generalitat en casos de corrupció, així com la seua formació acadèmica, es considera Miguel Ángel Cervera Tortosa la persona idònia per a l'adjudicació del lloc oferit.  
En relació amb el lloc de treball número 4, director/a de Prevenció, Formació i Documentació, tenint en compte, d'una banda, la seua experiència en llocs de similars característiques a l'Oficina per a la Transparència i les Bones Pràctiques de l'Ajuntament de Barcelona, primer com a directora del Servei d'Anàlisi i posteriorment com a directora de l'Oficina, així com al Síndic de Greuges de Catalunya, i, d'altra banda, la seua formació acadèmica, es considera Silvia Vernia Trillo la persona idònia per a l'adjudicació del lloc oferit.  
En relació amb el lloc de treball número 5, director/a d'Assumptes Jurídics, tenint en compte la seua dilatada experiència en llocs de responsabilitat en l'Administració de la Generalitat, desenvolupant funcions relacionades amb l'assessorament jurídic, així com la seua formació acadèmica, es considera Teresa Clemente García la persona idònia per a l'adjudicació del lloc oferit.  
En relació amb el lloc de treball número 11, cap de Servei d'Assumptes Jurídics, tenint en compte el seu historial professional en llocs de Secretaria-Intervenció de l'Administració Local, desenvolupant les seues funcions en àrees directament relacionades amb les que requeriran assessorament jurídic en l'Agència, així com la seua formació acadèmica, es considera María Pilar Sáenz de la Torre de Trassierra la persona idònia per a l'adjudicació del lloc oferit.  
En relació amb el lloc de treball número 25, secretari/ària de Direcció, tenint en compte la seua dilatada experiència nacional i internacional com a funcionària del Ministeri d'Assumptes Exteriors i de Cooperació en l'àmbit de la secretaria de direcció, així com el seu domini dels idiomes anglès, francès i valencià, es considera Mercé Asensi Bonet la persona idònia per a l'adjudicació del lloc oferit.  
De conformitat amb el que disposen els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de les atribucions conferides per l'article 26 de la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana i el nomenament de la Presidència de les Corts, mitjançant Resolució de 29 de maig de 2017 (DOGV 8052, 31.05.2017), resolc:  
  
  
Nomenar Emilio Álvarez Salcedo, funcionari de carrera del grup A1 de l'Administració General de la Generalitat Valenciana, amb DNI [...]7018X, com a cap de Gabinet de Relacions Institucionals, Comunicació i Participació, lloc número 1, grup A1, complement de destinació nivell 30 i complement específic E050. La presa de possessió en la nova destinació es produirà amb efectes de 2 de maig de 2018.  
  
Nomenar Miguel Ángel Cervera Tortosa, funcionari de carrera del grup A1 de l'Administració General de la Generalitat Valenciana, amb DNI [...]3221B, com a director d'Anàlisi i Investigació, lloc número 3, grup A1, complement de destinació nivell 30 i complement específic E050. La presa de possessió en la nova destinació es produirà amb efectes de 14 de maig de 2018.  
  
Nomenar Silvia Vernia Trillo, funcionària de carrera del grup A1 de l'Ajuntament de Barcelona, amb DNI [...]9796N, com a directora de Prevenció, Formació i Documentació, lloc número 4, grup A1, complement de destinació nivell 30 i complement específic E050. La presa de possessió en la nova destinació es produirà amb efectes de 14 de maig de 2018.  
  
Nomenar Teresa Clemente García, funcionària de carrera del grup A1 de l'Administració General de la Generalitat Valenciana, amb DNI [...]6796B, com a directora d'Assumptes Jurídics, lloc número 5, grup A1, complement de destinació nivell 30 i complement específic E050. La presa de possessió en la nova destinació es produirà amb efectes de 2 de maig de 2018.  
  
Nomenar María Pilar Sáenz de la Torre de Trassierra, funcionària de carrera del grup A1 de l'Administració Local amb habilitació de caràcter nacional, amb DNI [...]8350J, com a cap de Servei d'Assumptes Jurídics, lloc número 11, grup A1, complement de destinació nivell 28 i complement específic E050. La presa de possessió en la nova destinació es produirà amb efectes de 7 de maig de 2018.  
  
Nomenar Mercé Asensi Bonet, funcionària de carrera del grup C1 de l'Administració General de l'Estat, amb DNI [...]3494W, com a secretària de Direcció, lloc número 25, grup C1/C2, complement de destinació nivell 16 i complement específic E035. La presa de possessió en la nova destinació es produirà amb efectes de 2 de maig de 2018.  
  
Contra aquesta resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos a comptar des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la notificació, davant del mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades en puguen exercitar, si és el cas, qualsevol altre que estimen procedent.  
  
València, 19 d'abril de 2018.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.